ది గ్రడ్జ్
"ది గ్రడ్జ్" అనేది 2004లో అమెరికన్ ఆంగ్ల భాషలో పునర్నిర్మించిన జపాన్ చిత్రం"" . దీనికి "జు-ఆన్" శ్రేణిలోని తొలి భయానక చిత్రం "జు-ఆన్ 1" మాతృక. ఇది అమెరికా భయానక చలనచిత్ర శ్రేణి "ది గ్రడ్జ్" యొక్క మొదటి భాగం. దీనిని కొలంబియా పిక్చర్స్, సంస్థ 22 అక్టోబరు 2004న ఉత్తర అమెరికాలో విడుదల చేసింది. మాతృక శ్రేణి, దర్శకుడు తకాషి షిమిజు దీనికి దర్శకత్వం వహించగా, పునర్నిర్మాణానికి స్టీఫెన్ సుస్కో స్క్రిప్ట్ అందించాడు. మాతృక శ్రేణి శైలిలోనే ఈ చిత్ర కథాంశం ఒక విరళ సంఘటనల పరంపర ద్వారా చెప్పబడుతుంది. అలాగే ఇందులో వివిధ వ్యతిచ్ఛేదన ఉప కథాంశాలు కూడా ఉంటాయి.
ది గ్రడ్జ్
ఈ చిత్రానికి మిశ్రమ సమీక్షలు వచ్చాయి. రోటెన్ టమోటాస్ (తాజాగా పరిగణలోకి తీసుకున్న 151 చలనచిత్ర సమీక్షలలో 59) లో దీనికి 39% "రోటెన్" (చెత్త) రేటింగ్‌ లభించింది. తానిప్పటి వరకు చూసిన చిత్రాల్లో ఇది అత్యంత భయానక చిత్రమని క్లాసిక్ FMకు చెందిన సినీ విమర్శకుడు సైమన్ బేట్స్ అభివర్ణించాడు.